**Ühine "Maksud makstud!" tarbijamärgisega**

**“Maksud makstud!” märgise eesmärk on suurendada külastajate usaldust turismiteenuste pakkujate vastu. Märgise kuvamisega kinnitavad ettevõtjad, et nende ettevõte on aus maksumaksja ja kõik Eesti Vabariigis kehtestatud maksud (sh käibemaks ja tööjõumaksud) on selles ettevõttes korrektselt makstud.**

**Märgisega liitumise kasu ettevõtjale:**

* märgisega liitumine on ettevõtjale tasuta;
* ettevõtja tõstetakse Pärnumaa turundustegevustes rohkem esile;
* ettevõtja saab õiguse kasutada enda kommunikatsioonikanalites ja teenuse pakkumise kohas märki „Maksud makstud!“;
* nii tarbijad kui töötajad saavad selge signaali, et tegemist on korrektse ja usaldusväärse ettevõttega.

**Märgisega liitunud ettevõtjad  kinnitavad, et:**

* tegutseb kooskõlas Eesti Vabariigis ettevõtlusele kehtivate seaduste ja õigusaktidega;
* kogu ettevõtte käive on deklareeritud ja käibemaks on tasutud vastavalt kehtivatele seadustele;
* kõigi ettevõttes tööd tegevate inimestega on sõlmitud töö tegemiseks lepingud, mis on vastavalt kehtivale korrale registreeritud Töötajate registris;
* ettevõtte töötajate töötasu vastab kõigi ametikohtade lõikes tööjõuturu keskmisele tasemele ning töötajate töötasude pealt on korrektselt arvestatud ja tasutud kõik seonduvad riiklikud maksud;
* annavad märgise väljaandjale e-maksuametis pideva ligipääsu kahele maksukäitumise hinnangule: “maksukuulekuse hinnang” ja ”maksuasjade korrasoleku hinnang”;
* on teadlikud, et märgise väljaandja teeb tihedat koostööd Maksuametiga ning maksukäitumise negatiivse hinnangu korral võidakse teenusepakkujalt märgis eemaldada ning selle eemaldamisest avalikkust teavitada.

"Maksud makstud!" märgise väljastamist koordineerib MTÜ Destination Pärnu, märgisega liitunud ettevõtted kuvatakse [makstud.ee](http://makstud.ee) lehel. Märgis väljastatakse ainult Pärnumaal vahetult tegutsevatele ettevõtetele.